Eksklusiivse uue korterelamu korterite hinnad Pärnu südalinnas Jalaka tänaval langesid ca 10%.
Kaido Lüll LVM Kinnisvarabüroo ASist tõdes, et neil tuli langetada esimese korruse korterite hindu, et turgutada pisut müüki. "Kui teiste korruste korterite vastu tuntakse huvi, siis esimese korruse korterite müük on raskem," põhjendas Lüll hinnalangust.
Projekti hetkel odavaim esimese korruse müügisoleva korteri ruutmeetrihind on ligikaudu 30 000 krooni.
34 korteriga maja Jalaka tänav 10 ehitatakse Pärnu südalinna põlispuudega Vanapargi piirile. Jalutuskäigu kaugusel on turg, kauplused ja mererand ning ka Pärnu peatänav. Neljakorruselisse elamusse on planeeritud ühe- , kahe-, kolme-, ja neljatoalised korterid.
Autor: Haldusuudised.ee